Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az állampolgári jogok országgyûlési biztosáról szóló 1993. évi LIX. törvény 17. § (1) bekezdése alapján azonban felkérem valamennyi érintett szervet, hogy a jövõben is különös gondossággal járjanak el bûncselekmények áldozatává
Paragraph Index: 130

Az állampolgári jogok országgyûlési biztosáról szóló 1993. évi LIX. törvény 17. § (1) bekezdése alapján azonban felkérem valamennyi érintett szervet, hogy a jövõben is különös gondossággal járjanak el bûncselekmények áldozatává (sértettjévé) vált gyermekek (kiskorúak) fényképeinek bemutatása során annak érdekében, hogy a jelentésem 2. pontjában jelzett alkotmányos jogokkal összefüggõ visszásságnak még a közvetlen veszélye sem merüljön fel. Budapest, 2005. december 16. Takács Albert s. k. OBH 3607/2005. Rövidített jelentés a fogva tartottaknál tartható tárgyak körének vizsgálatáról A Fõvárosi BV Intézetben fogva tartott panaszos beadvánnyal fordult hozzám, melyben egyebek mellett azt sérelmezte, hogy a zárkába nem vihet be, és nem is tarthat CD lejátszót és hûtõszekrényt. Tekintettel arra, hogy a beadványban felvetett probléma alapján a tulajdonhoz való jog sérelmének, illetve közvetlen veszélyének gyanúja nem volt kizárható, vizsgálatot rendeltem el, melynek eredményes lefolytatása érdekében az igazságügy-minisztert vizsgálat tartására kértem. Vizsgálatom elrendelésével egyidejûleg a panaszost tájékoztattam arról, hogy az általa sérelmezett helyzetet nem hatósági intézkedések, hanem maguk a jogszabályi elõírások idézik elõ, ennek értelmében sem a büntetés-végrehajtási intézet parancsnoka, sem más döntésre jogosult személy nem engedélyezheti – sem általában, sem esetileg – olyan tárgyak tartását, amelyeket jogszabály nem tesz lehetõvé. A hatályos szabályozásban a fogva tartottnál tartható tárgyak körérõl a Bvtvtr. nem rendelkezik, hanem felhatalmazást ad az igazságügy-miniszternek, hogy a büntetések és az intézkedések végrehajtásának részletes szabályait a legfõbb ügyésszel és az érdekelt miniszterekkel (országos hatáskörû szervek vezetõivel) egyetértésben meghatározza. A kérdést egy IM rendelet (R1.) egy BM rendelet (R2.) rendezi részletesen. Az R1. szerint az elítélt az intézetben a rendelet 1. számú mellékletében felsorolt tárgyakat tarthatja magánál, a parancsnok az elítéltnél tartható tárgyak mennyiségét a házirendben fajtánként határozza meg. Az R2. értelmében a fogva tartott a rendelet mellékletében felsorolt tárgyakat jogosult magánál tartani. Az igazságügy-miniszter válaszában elismerte, hogy a tulajdonjogi korlátozás fõbb szabályait törvénynek kell tartalmaznia, aminek a panasszal érintett hatályos szabályozás nem felel meg. Ugyanakkor álláspontja az volt, hogy „a korlátozás szakmai indokai szolgáltatnak alapot az arányosság megítéléséhez. Ilyen szakmai indok lehet a fogvatartás során (az elítéltre és a más jogcímen fogva tartottra egyaránt) a büntetés-végrehajtási intézet rendje, biztonsága. Ennek a követelménynek a szem elõtt tartásával álláspont[ja] szerint igazolható, hogy a fogva tartott ne tarthasson sem CD lejátszót, sem hûtõszekrényt a zárkájában.” Az igazságügy-miniszter kifejtette továbbá, hogy „a fogva tartottak által mûködtethetõ technikai eszközök a rendkívüli események potenciális veszélyét hordozzák magukban (pl. teletexten keresztül történõ kommunikáció, televízióba rejtett módon beépített mobiltelefon stb.). Biztonsági szempontú mérlegelést indokol az a körülmény, hogy az elmozdítható mûszaki berendezések számának növelése a tiltott tárgyak elrejtési lehetõségének bõvülését, a zárkatorlasz kialakításának megkönnyítését eredményezi. A hûtõszekrény zárkában tartása közegészségügyi szempontból sem támogatható. A nagyméretû mûszaki cikkek az R1.-ben meghatározott mozgásteret tovább csökkentik. A CD-lejátszók utólagos átalakítással adatmentésre (hang-, képrögzítésre) alkalmas eszközzé alakíthatók. Az így nyert felvétel a fogvatartás biztonságát, vagy folyamatban lévõ büntetõeljárás eredményességét veszélyeztetheti. A lemezek széttörésével támadásra, önkárosításra egyaránt alkalmas szúró-vágó eszköz nyerhetõ.” Az igazságügy-miniszter tájékoztatója tartalmazta azt is, hogy a fogva tartottak vonatkozásában az államot alkotmányjogi értelemben fokozott életvédelmi kötelezettség terheli, s ez az alkotmányos kötelezettség a büntetés-végrehajtással kapcsolatos szabályozás megalkotása során azt a terhet rója a jogalkotóra és a büntetések, intézkedések végrehajtására hivatott szervekre, hogy lehetõség szerint elkerüljenek és megelõzzenek minden olyan élethelyzetet, amely veszélyt jelenthet a fogva tartottak egészségére, testi épségére, életére. Végül a miniszteri válasz kitért arra, hogy az új Bv. kódex elõkészítése során az Igazságügyi Minisztérium kiemelt figyelmet szentelt azon kérdések törvényi szintre emelésére, amelyek jelenleg alkotmányosan megkérdõjelezhetõ 2006/162/II. szám módon rendeleti szintû szabályozásban jelennek meg. A tervezet szerint az elítélt magánál tartható tárgyainak köre az egyes fokozatokhoz igazodik, s az elõterjesztõ meghatározza a korlátozás határait is. Az új Bv. kódex tehát – álláspontja szerint – alapvetõen feloldja majd a jelenleg alkotmányosan nem kielégítõ helyzetet.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes